text: El CF Reus prescindeix del porter Embela i fitxa Antonio Sillero | Reusdigital.cat diari de Reus. Notícies i actualitat del Camp de Tarragona
  El CF Reus prescindeix del porter Embela i fitxa Antonio Sillero
  Antonio Sillero prové de l'equip andalús
  Quan falten dos dies per tancar el mercat de fitxatges, el CF Reus ha incorporat Antonio Sillero (Còrdova, 1993) com a tercer porter. D'aquesta forma, l'entitat roig-i-negre prescindeix d'Aitor Embela, fitxat l'estiu de 2015, i amb una gran projecció. El seu destí podria ser el Figueres.
  Sillero arriba procedent del futbol base del Còrdova, on va competir amb el filial de l'equip andalús les darreres cinc temporades, i va aconseguir l'ascens a Segona Divisió B la temporada 2014-15. Tot i que el CF Reus no ho ha fet oficial, el porter ha anunciat aquest dilluns al vespre i a través de Twitter, la seva incorporació al CF Reus.
  Antonio Sillero entrenarà a les ordres de Natxo González, tot i que tindrà fitxa del CF Reus B Cambrils, de manera que podria competir amb el filial roig-i-negre a Primera Catalana si els tècnics ho consideren oportú.